India nu a aprobat încă vaccinul produs de Pfizer. CEO-ul companiei colaborează cu guvernul indian pentru a accelera procesul.
India nu a aprobat încă vaccinul produs de Pfizer, deși compania a depus cererea în urmă cu câteva luni. Albert Bourla a anunțat că este în discuții cu guvernul indian pentru a accelera procesul. India utilizează în prezent vaccinul produs de AstraZeneca și un alt ser produs de o companie indiană.
Pfizer este în discuții cu guvernul indian pentru a căuta o "cale de aprobare accelerată" a vaccinului anti-COVID-19 produs de companie, a declarat luni CEO-ul Albert Bourla pe LinkedIn, relatează Reuters. De asemenea, Albert Bourla a anunțat o donație de medicamente în valoare de peste 70 de milioane de dolari către India."Din păcate, vaccinul nostru nu este înregistrat în India, deși cererea noastră a fost depusă în urmă cu câteva luni", a spus Albert Bourla."În prezent discutăm cu guvernul indian o cale prin care să accelerăm aprobarea pentru a face ca vaccinul nostru Pfizer-BioNTech să disponibil în țară", a adăugat CEO-ul Pfizer.India folosește două vaccinuri – serul produs de Oxford-AstraZeneca (cunoscut local ca Covishield) și altul realizat de firma indiană Bharat Biotech (Covaxin), conform BBC. Vaccinul Sputnik V fabricat în Rusia a fost, de asemenea, aprobat pentru utilizare, iar primele 150.000 de doze au ajuns în țară sâmbătă.